
Gulbenē

27.04.2026.
Visām ieinteresētajām personām
Par iepirkumu „Būvprojekta izstrāde un autoruzraudzība 
multimodālam sabiedriskā transporta mezglam Gulbenes pilsētā”
(identifikācijas numurs ID Nr. GNP 2026/38)
Jautājums:
Nolikuma 3.2.1. punktā noteikts, ka pretendentam jābūt pieredzei vismaz 2 (divu) līgumu izpildē, kur kopējā līgumcena abu līgumu ietvaros ir vismaz 35 000 EUR bez PVN .

Lūdzam precizēt šīs prasības interpretāciju, vai minētais nosacījums nozīmē, ka katra atsevišķa līguma vērtībai jābūt vismaz 35 000 EUR bez PVN, vai arī, ka abu līgumu kopējā vērtība summāri ir vismaz 35 000 EUR bez PVN.

Ņemot vērā, ka prasības formulējums var tikt interpretēts dažādi, lūdzam sniegt skaidrojumu, lai nodrošinātu viennozīmīgu prasības izpratni un vienlīdzīgu attieksmi pret pretendentiem.
Atbilde:
Nolikuma 3.2.1. punktā noteikts, ka Pretendentam iepriekšējo 3 (trīs) gadu laikā (2023., 2024., 2025. un 2026.gadā līdz piedāvājumu iesniegšanas termiņam) ir pieredze vismaz 2 (divu) būvniecības ieceres dokumentāciju izstrādē par ielas/ceļa/laukuma izbūvi, pārbūvi vai atjaunošanu, kur katras būvniecības ieceres dokumentācijas ietvaros ir izstrādāta elektroapgādes sadaļa (ELT) un ūdensapgādes un kanalizācijas sadaļa (UKT), un kopējā līgumcena abu līgumu ietvaros ir vismaz 35 000 EUR bez PVN.
Pasūtītāja ieskatā nolikumā nepārprotami ir definētas 3.2.1.punktā noteiktās prasības, ka abu līgumu ietvaros kopējai vērtībai ir jābūt vismaz 35 000 EUR. Rezumējot iepriekš norādīto, pasūtītājs skaidro, ka abu līgumu kopējai vērtībai summāri ir jābūt vismaz 35 000 EUR.
Komisijas priekšsēdētāja

     
/personiskais paraksts/

     E.Lode
